คู่มือการผจญภัยในตลาด ICO (เบื้องต้น)
วันที่ 14 ก.พ. ที่ผ่านมาถือเป็นการเริ่มต้นปรากฏการณ์ใหม่ต่อวงการ Fintech ในประเทศไทยที่มีการระดมทุนด้วยการทำ Initial Coin Offering  (ICO) เสนอขาย Presale เป็นวันแรกในนามของบริษัท เจ เวนเจอร์ส จำกัด (JVC) บริษัทย่อยในกลุ่ม บริษัท เจมาร์ท จำกัด (มหาชน) หรือ JMART
16 ก.พ. 2561

วันที่ 14 ก.พ. ที่ผ่านมาถือเป็นการเริ่มต้นปรากฏการณ์ใหม่ต่อวงการ Fintech ในประเทศไทยที่มีการระดมทุนด้วยการทำ Initial Coin Offering  (ICO) เสนอขาย Presale เป็นวันแรกในนามของบริษัท เจ เวนเจอร์ส จำกัด (JVC) บริษัทย่อยในกลุ่ม บริษัท เจมาร์ท จำกัด (มหาชน) หรือ JMART
ปรากฏว่ายอดจอง JFin Coin ได้รับการตอบรับอย่างอบอุ่น ตามคำกล่าวของนายอดิศักดิ์ สุขุมวิทยา ประธานเจ้าหน้าที่บริหาร บริษัท เจมาร์ท จำกัด (มหาชน) (JMART) ในครึ่งวันแรกยอดจองซื้อมากกว่า 81% จากทั้งหมด 100 ล้านโทเคน ที่ราคาขาย 6.60 บาทต่อโทเคน
ถือเป็นการตอบรับอย่างท่วมท้น สะท้านวงการ Fintech สะท้อนให้เห็นว่ากลุ่มเจมาร์ทได้รับความเชื่อมั่นจากผู้สนับสนุน แม้จะเป็นการระดมทุนในรูปแบบใหม่ของประเทศไทยก็ตาม และมุ่งหวังให้ JFin Coin เป็นตัวอย่างแรกของการสร้างมาตรฐานที่ดีแก่บริษัทที่ต้องการระดมทุนแบบ ICO
ทั้งนี้ JFin Coin ออกมาทั้งหมด 300 ล้านโทเคน แต่นำมาทำ ICO รอบแรกก่อนเพียง 100 ล้านโทเคน ที่หน่วยละ 6.6 บาท ซึ่งคาดว่าจะได้รับเงินระดมทุนประมาณ 660 ล้านบาท ที่กำหนดเปิดขาย Presale วันแรก 14 ก.พ. – 28 ก.พ. 2561 ซึ่งได้ขายหมดเกลี้ยงไปแล้วในรอบแรก
อย่างไรก็ดี การเปิดขายรอบ Initial Coin Offering จริงระหว่างวันที่ 1 มี.ค.-31 มี.ค. 2561 ซึ่งผู้สนับสนุนยังพอมีเวลาที่จะเข้าร่วมเป็นส่วนหนึ่งของการสนับสนุนในครั้งนี้
ทันทีที่มีการเปิดให้จอง JFin Coin ส่วนที่เหลือ เชื่อว่านักลงทุนอีกเยอะที่ไม่ได้จับจองรอบแรก แต่มีความสนใจที่ต้องการผจญภัยในตลาด ICO…แต่ยังไม่สามารถเข้าถึงได้… เนื่องจากไม่รู้ช่องทางเข้าไปซื้อ…
ดังนั้นมีคู่มือ ขั้นตอนการซื้อโทเคน JFin Coin ในช่วง Presale
…

